Doložka finančných, ekonomických a environmentálnych vplyvov a vplyvov na zamestnanosť

a) Vyčíslenie odhadu dopadov na verejné financie 

Návrh  štátnych objednávok výskumu a vývoja, ktorých riešenie má začať v roku 2002 uvažuje s finančným zabezpečením  v rokoch 2002 až 2005 z  prostriedkov štátneho rozpočtu a z prostriedkov z iných zdrojov v objemoch, ktoré sú uvedené v nasledujúcej tabuľke

Celkové náklady na zabezpečenie ŠO VaV v roku 2002 a odhad celkových nákladov na roky 2003 - 2005    (v tis. Sk)

Rok riešenia | 2002 | 2003 | 2004 | 2005
Požiadavky na ŠR | 13400 | 52600 | 45650 | 18900
Iné zdroje | 7300 | 20500 | 19350 | 500

Prostriedky štátneho rozpočtu (ŠR) na štátne objednávky v roku 2002 sú rozpočtované v rozpočtovej kapitole MŠ SR

Objemy nákladov zo ŠR na štátne objednávky v roku 2003 a v rokoch 2004 až 2005 sú v súlade s východiskami ŠR navrhovanými na štátne programy v materiáli MŠ SR „Návrh východísk pre prípravu návrhu rozpočtu príjmov a výdavkov v oblasti vedy a techniky na rok 2003 za Slovenskú republiku“. Požiadavky sú len orientačné, jednotlivé štátne objednávky a finančné požiadavky na zabezpečenie ich riešenia budú  spresnené v rámci verejného obstarávania. 

b) Predpokladané ekonomické a spoločenské prínosy štátnych programov výskumu a vývoja

Ciele jednotlivých štátnych objednávok  sú orientované na zabezpečenie cieľov a priorít odvetvových politík.

Ekonomické a spoločenské prínosy budú môcť byť konkretizované a kvantifikované až po ukončení  verejného obstarávania. Navrhované štátne objednávky sú orientované hlavne na zvýšenie kvality produkcie a technológií a ich konkrencieschopnosti, zvýšenie poznania v oblasti histórie a kultúry, riešenie niektorých problémov infraštruktúry, regionálneho rozvoja a pod.

c) Odhad dopadov na obyvateľov, životné prostredie, regionálny rozvoj a zamestnanosť

Navrhované štátne objednávky nebudú mať zásadný   bezprostredný vplyv na obyvateľov, životné prostredie a zamestnanosť, i keď v sebe zahŕňajú aj riešenie určitých parciálnych problémov  z tejto oblasti.